SOCIALIGHT HONLAP JAVÍTÁSOK

Elkötelezett közösséget szeretnél hirdetések nélkül?

Gomb: Jó helyen járok

*Kik vagyunk? kérdés helyett egyelőre semmi*

Azért hoztam létre a Socialightot, hogy olyan vállalkozóknak segítsek utat mutatni a social media útvesztőiben, mint te, legyen szó tanácsadásról vagy az oldalaid kezeléséről. Legfőbb célom, hogy egy olyan közösséget építsünk a vállalkozásod számára, akik elkötelezettek és mindig számíthatsz rájuk.

Tőlem ne várd, hogy fix havi 2000 követőt garantáljak számodra. Én nem ebben hiszek. Arra építek, hogy mindenki szeretne egy közösséghez tartozni és ha sikerül megteremtenünk minőségi tartalommal egy ehhez megfelelő közeget, csatlakozni fognak az emberek. Hidd el, ez ezerszer többet ér a későbbiekben online és offline is, mint holmi vásárolt követők. Ez lesz az a csapat, aki minden rendezvényen ott lesz, hogy találkozzon veled és kipróbálja a legújabb termékeidet.

Éppen ezért határoztam úgy, hogy ha elkezdünk együtt dolgozni, minimum az első három hónapra kötünk szerződést. Ennyi idő szükséges ahhoz, hogy elkezdjünk megalapozni egy közösséget, mely később a vásárlói bázisoddá válik. Három hónap alatt már te is látni fogod a konkrét eredményeket, és nem szeretném, ha egy hónap elteltével kijelentenéd, hogy a social media humbug és nem jó semmire, mert ez nem igaz. Hegyeket lehet megmozgatni vele, ha okosan használod. Fontos számomra, hogy higgy a folyamatos tanulásban és fogadd meg a tanácsaimat, mert akkor tudunk dinamikusan haladni a célod felé.

Ha hosszú távra tervezel, nem a gyors eredmények és a mutatós számok a fontosak számodra, hanem egy masszív bázis, amire később egy palotát tudsz felhúzni, és akkor én vagyok az embered. Keress bizalommal és dolgozzunk együtt az aktív követői bázisodon!

Amit elvárhatsz tőlem:

- aktív közösség kiépítése

- folyamatos organikus elérés

- szórakoztató, érdekes, változatos tartalom

- minőségi képek

- hosszú távú tervezés

- stratégiai szemléletmód

- naprakész ismeretek

- kreatív ötletek

- beleásom magam a témádba

- pozitivitás és segítőkészség

Amit nem nálam kell keresned:

- garantált követőszám növekedés (pl. havi 2000 követőt hozok fixen)

- fizetett hirdetések

- negatív reklám

- problémák szőnyeg alá söprése (pl. negatív komment kitörlése, illető letiltása)

- ki-be követős technika

- alkalmazások használata a követőszerzésre

- unalmas termékposztok

Főbb témakörök:

esküvő, virág, dekoráció, szépség, utazás, lifestyle, produktivitás, karrier, pályaválasztás, sport, egészség, gasztro, divat, babaholmik

Bemutatkozás:

Szia! Niki vagyok, a Socialight megálmodója. Több, mint 3 éve dolgozom marketing területen, ami szerelem volt első látásra. Életem első munkahelyén kapásból lehetőségem nyílt teljesen a nulláról felépíteni nem is egy, hanem egyszerre öt marketing rendszert. Foglalkoztam étteremmel, jóga stúdióval, szépségszalonnal, szabadulós játékkal, valamint egy cukrászdával és pékséggel is. Kampányokat építettem, szórólapokat készítettem, hírlevél sorozatokat gyártottam, posztoltam, honlapot szerkesztettem, én voltam egy személyben az egész marketing osztály.

Ez idő alatt rengeteg értékes tudást és tapasztalatot sikerült felhalmoznom. Folyamatosan képeztem magam konferenciákon és képzéseken, valamint fél évig gyakornokoskodtam marketingesként egy jól menő szépségszalonban, hogy elsőkézből tanulhassam meg a bevált módszereket. Minden lehetőséget megragadtam, hogy a legjobb legyek ezen a területen. Ez a tudásvágyam azóta sem lankadt, ezúttal a közösségi médiával estem szerelembe. Emellett nagyon szeretek énmárkákkal foglalkozni és segíteni őket az online megjelenésük felépítésében, a jövőjük megalapozásában.

*Csomagok helyett*

Miben segíthetek?

tanácsadás és képzés 15.000 Ft-tól

tartalomgyártás és közösségépítés 45.000 Ft-tól

stratégiaalkotás 50.000 Ft-tól

Tanácsadás és képzés:

Elakadtál? Nem nőnek a számaid? Úgy érzed, nem történik semmi az oldaladon és fogalmad sincs, hogy hogyan tovább? Kérj időpontot egy személyes tanácsadásra, ahol megkeressük az elakadás okát és személyre szabottan megtanítom neked, hogyan tudsz eredményeket elérni az oldaladdal és egy igazi, elkötelezett közösséget felépíteni!

Témakörök:

- stratégia legfontosabb elemei

- tippek & trükkök a gyorsabb növekedéshez

- posztötletek

- tökéletes profil

- képszerkesztés

- hashtagek használata

- instastory használata

- live kiaknázása

- applikációk használata

Tartalomgyártás és közösségépítés:

Nincs időd semmire, nem hogy "posztolgatni"? Igazából nem is annyira érted az oldal működését és nem is érdekel? Viszont azt tudod, hogy ez egy szükséges eszköz a vállalkozásod növekedéséhez? Ha így van, akkor bízd rám az egészet szőröstül-bőröstül, és nem lesz többet gondod arra, hogy mit tegyél ki legközelebb az oldaladra. Jelentkezz be egy ingyenes beszélgetésre és nézzük meg, hogy mire van szüksége a vállalkozásodnak!

Szolgáltatások:

- Facebook és/vagy Instagram oldal kezelése (posztolás, kommentek, üzenetek megválaszolása, információk frissen tartása)

- képek szerkesztése (feedhez passzoló képek megszerkesztése, kreatívok készítése pl. idézetes képek)

- hashtag-kutatás (a számodra legrelevánsabb hashtagek megtalálása)

- Instastory készítése (alkalmazva a leghatékonyabb trükköket)

- nyereményjáték teljeskörű lebonyolítása (grafikai anyagok, leírások, szövegek, szabályzat elkészítése)

- folyamatos statisztikai elemzés, havi beszámoló az eredményekről

- fotóanyag készítése általam vagy profi fotós partnerem által igény szerint

- blogbejegyzés írása (igény szerint képekkel, szerkesztett formában)

Stratégiaalkotás:

Szeretnéd, ha egy szakértő tervezné meg az oldaladat? Mi legyen rajta, hogy nézzen ki, mikor és mennyit posztolj? Milyen filtert használj, milyen témákról írj, mi legyen a bioban? Mikor tegyél ki instastory-t és az mit tartalmazzon? Kell-e élőznöd, és ha igen, miről? Mire kell mindig figyelned? Hogy találod meg a célközönséged? Hogy teszed elkötelezett vásárlókká őket? Ha mindezen kérdésekre keresed a választ, neked egy átfogó stratégiára van szükséged. Neked az kell, hogy letisztázzuk, kit és hogyan tudsz elérni a social media segítségével és hogyan tudod arra használni, hogy növeld a bevételeidet. Ha így van, kérj egy időpontot egy ingyenes találkozóra, ahol megbeszéljük, hogy jelenleg hol tartasz és ehhez mérten hogy tudom segíteni a vállalkozásodat.

A stratégiaalkotás részei:

- cél meghatározása

- célcsoport meghatározása

- content calendar (mit, mikor, hova)

- hashtag-kutatás

- profil megtervezése

- növekedési módszerek

- welcome drink módszer

Rólam mondták (ezt még be kell kérni)

- Barta Niki, énmárka, Instagram tanácsadás

- Barta Niki, Így dolgozunk mi, Facebook és Instagram oldalak kezelése

- Oláh Dóri, Coolhunter, Instagram tanácsadás

- Máté Noémi, énmárka, stratégiai tanácsadás

- Antal-Boza Aira, L'Aira Virágműhely, Facebook és Instagram oldalak kezelése

- Keserű Dóri, Diora & Royal szalonok, Facebook és Instagram oldalak kezelése, tanácsadás

Referenciák (logók)

- Így dolgozunk mi

- Diora és Royal szalonok

- Coolhunter

- Máté Noémi, énmárka

- Barta Niki, énmárka

- L'Aira Virágműhely